 ኣብ ኤርትራ ክሳብ ሎሚ ቁጽሪ ዝተለኽፉ ሰባት 285 በጺሑ ኣሎ ካብኣቶም 248 ሓውዮም ካብቲ ተዓቚቦምሉ ዝነበሩ ሆስፒታላት ተፋንዮም ኣለዉ እቶም ዝተረፉ 37 ከኣ ኣብ ሆስፒታላት ተዓቚቦም ከምዘለዉ ሚኒስትሪ ጥዕና ዘውጽኦ ሓበሬታ የረድእ ዛጊት ኣብታ ሃገር በቲ ቫይረስ ዝሞተ ሰብ የለን ሚኒስትሪ ጥዕና ዝህቦ ሓበሬታ ከምዘመልክቶ ኣብ ዝተፈላለዩ ከባቢታት እታ ሃገር 81 መወሸቢ ማእከላት ተመስሪቶም ኣለዉ ብዘይካ ውሑዳት እቶም ዝተለኽፉ ሰባት ካብ ወጻኢ ሃገራት ብስሩዕን ዘይስሩዕን ኣገባባት ዝኣተዉ ምዃኖምዩ ዝግለጽ ብፍላይ ኣብዚ ቀረባ እዋን ክልከፉ ዝጸንሑ ሰባት ብፍኑው ዝኣተዉ ምዃኖምዩ እቲ ሓበሬታ ዝጠቅስ ዋሕዚ ካብ ኢትዮጵያ ሱዳን ጁቡቲን የመንን ብመሬትን ባሕርን ብፍኑው ዝምለሱ ዜጋታት ሰለዘየቋረጸ ዛጊት ናብ ኤርትራ ናይ ዝተመልሱ ድምር ቊጽሪ 12,375 በጺሑሎ ክብል ብ7 ነሓሰ 2020 ሚኒስትሪ ጥዕና ዘውጽኦ ሓበሬታ ጠቒሱሎ እዞም ብፍኑው ኣገባብ ዝምለሱ ዘለዉ ብኸመይ ከም ዝተፈልጡ ይኹን ከይተፈልጡ ዝኣተዉ ክህልዉ ዝኽእሉ እንተኾይኖም ዝገልጽ ተወሳኺ ሓበሬታን ገምጋምን የለን እዚ ድማ ኣብ ህዝቢ ተወሳኺ ሻቕሎት ከም ዝፈጠረ ጸብጻባት ካብታ ሃገር ይገልጹ ኣለዉ ገለውን ኣተሓሕዛ መንግስቲ ግሉጽነት ዝጎደሎዩ ክብሉ ይኸሱ ኣብዚ ቀረባ እዋን ዝግበር ዘሎ መርመራታት ኣብቶም መወሸቢ ማእከላት ዘተኮረ ጥራይ ምዃኑ ካብቶም መግለጺታት ንምርዳእ ይከኣል ኣቐዲሙ ኣብ ክፍላ ግንቦት ኣብ ርእሰ-ከተማ ኣስመራ ዝተጀመረ ገምራዊ ራንደም ዳህሳሲ መርመራታት ኣብ ካልኦት ቦታታት ቀጺሉ እንተኾይኑ ዛጊት ብወግዒ ኣይተገልጸን ላዕለዋይ ሓይሊ ዕማም ብ16 ግንቦት ኣብ ዘውጽኦ መምርሒታት ካብ 17 ግንቦት ዝጅምር ኣብ ኣስመራን ካልኦት ኣብ ዶባት እታ ሃገር ዝርከባ ከተማታትን ዓድታትን ሰፊሕ መርመራታት ክካየድ ወሲኑ ነይሩ ኣብቲ ብ3 ሰነ ዘውጽኦ መግለጺኡ ድማ እቲ ዳህሳሳዊ መርመራታት ኣብ ኣስመራ ከምዝተዛዘመን ኣብቲ መጽናዕቲ ካብቶም 4,658 ተሳተፍቲ ናይቲ መርመራ ክልተ ኣባላት ሓንቲ ስድራ ተለኺፎም ከም ዝተረኽቡን ሓቢሩ ኣብ ዝመጽእ ሰሙናት ኣብ ከባቢ ዶባት ዝርከባ ከተማታትን ካልኦትን ኣብ እተናውሔ እዋን ድማ ብዝሰፍሔ ዝርጋሔ ክቕጽል እዩ ክብልውን እቲ መርመራታት ቀጻሊ ምዃኑ ብንጹር ገሊጹ ነይሩ እዚ ኣብ ምንታይ ኩነታት ከምዝርከብ ግን ዝተዋህበ እዋናዊ ሓበሬታ የለን እቲ ሓይሊ ዕማምውን ሕጂውን ደሃይ ኣጥፊኡ ይርከብ ሚኒስትሪ ጥዕናውን ነዞም ጉዳያት ዝምልስ ሓበሬታ ኣይሃበን ስለዚ ከምቲ ኣቐዲሙ ኣብቲ ናይ 16 ግንቦት መግለጺኡ ዝበሎ ብዛዕባ ፖሊሲን ኣተሓሕዛን መንግስቲ ይኹን ከምኡውን ዝርጋሐ ለበዳ ናይቲ ቫይረስ ዘይተመለሰ ሕቶታት ኣሎ ብዛዕባ ኮሮናቫይረስ ክትፈልጥዎ ዝግባእ ሓበሬታታት ኮሮናቫይረስ ኣብ ቀረባ ግዜ መድሃኒት ይርከብዶ ይኸውን? 